**ELŐTERJESZTÉS**

**BALATONMÁRIAFÜRDŐ KÖZSÉG ÖNKORMÁNYZATI KÉPVISELŐ-TESTÜLETÉNEK**

**2023. DECEMBER 4-EI**

**RENDKÍVÜLI, NYILVÁNOS ÜLÉSÉRE**

**TÁRGY:**

**2024-2025. TANÉV KÖRZETHATÁR TERVEZETRŐL TÁJÉKOZTATÁS**

**ELŐADÓ:**

**GALÁCZ GYÖRGY**

**POLGÁRMESTER**

**Készült:** Balatonmáriafürdő Község Önkormányzati Képviselő-testületének 2023. december 4-i rendkívüli nyilvános testületi ülésére

**Tárgy:** 2024-2025. tanév körzethatár tervezetről tájékoztatás

**Tisztelt Képviselőtársaim!**

A Siófoki Tankerületi Központ a mellékelt TK/142/01052-3/2023. számú átiratával kereste meg önkormányzatunkat. A korábbi felvételi körzetek megállapításával kapcsolatos véleménykérést követően elkészült az iskolai felvételi körzethatárok tervezete a 2024/2025-ös tanév vonatkozásában.

A nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendelet 24.§ (1) bekezdése szerint a felvételi körzetek megállapításához az illetékes tankerületi központ minden év október 15. napjáig beszerzi az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban. Az illetékes tankerületi központ december 1-jéig tájékoztatja a települési önkormányzatokat, az illetékességi területén működő általános iskolákat a kijelölt körzetek tervezetéről.

Erre tekintettel a melléklet 3. oldalán található **Balatonmáriafürdő település, amely esetben a Balatonkeresztúri Festetics Kristóf Általános Iskola lett a felvételi körzet kijelölve 2024/25-es tanévtől felmenő rendszerben.**

**Az önkormányzatnak 2024. február 15. napjáig szükséges tájékoztatni a mellékelt tervezettel kapcsolatos véleményéről a Siófoki Tankerületi Központot, melyet írásban szükséges megküldeni.**

Kérem a Tisztelt Képviselő-testületet, hogy az előterjesztést megvitatni szíveskedjen.

**Határozati javaslat:**

**Balatonmáriafürdő Község Önkormányzat Képviselő-testületének**

**…/2023.(XII… ) képviselő-testületi határozata**

**a 2024-2025. tanév körzethatár tervezetének megismeréséről:**

**Balatonmáriafürdő** Község Önkormányzat Képviselő-testülete a köznevelési intézmények névhasználatáról szóló 20/2012.(VIII.31.) EMMI rendelet 24.§ (1) bekezdése szerint **megismerte** a Siófoki Tankerületi Központ TK/142/01052-3/2023. **számú átiratát és Balatonmáriafürdő település esetében a 2024/2025 tanévre a Balatonkeresztúri Festetics Kristóf Általános Iskola feladatellátási hely kijelölésével egyetért.**

**Határidő:** Siófoki Tankerületi Központ értesítése döntést követő 8 nap

**Felelős:** Galácz György polgármester

Balatonmáriafürdő, 2023. november 29.

Galácz György sk.

polgármester