**Balatonmáriafürdő Község Önkormányzata Képviselő-testületének**

**.../.... (...) önkormányzati rendelete**

**a temetkezési közszolgáltatásról szóló 25/2022. (XII. 22.) önkormányzati rendelet módosításáról**

Balatonmáriafürdő Község Önkormányzatának Képviselő-testülete a temetőkről és a temetkezésről szóló 1999. évi XLIII. törvény 40. §.(2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. §. (1) bekezdésében foglalt feladatkörében eljárva, a temetőkről és a temetkezésről szóló 1999. évi XLIII. törvény 40. § (5) bekezdésében biztosított véleményezési jogkörében eljáró Országos Fogyasztóvédelmi Egyesület Somogy Megyei Szervezet véleményének kikérésével a következőket rendeli el:

**1. §**

A temetkezési közszolgáltatásról szóló 25/2022. (XII. 22.) önkormányzati rendelet 1. § (2) bekezdése helyébe a következő rendelkezés lép:

„(2) A temetők kegyeleti közszolgáltatási feladatairól az önkormányzat kegyeleti közszolgáltatási szerződés keretében 2024. január 1. napjától 2028. december 31. napjáig a Rezi Bt. 8646 Balatonfenyves Fenyvesi u. 166. szám alatti vállalkozás bevonásával gondoskodik. A szolgáltatási díjakat az 1. melléklet tartalmazza.”

**2. §**

A temetkezési közszolgáltatásról szóló 25/2022. (XII. 22.) önkormányzati rendelet 3. § (5) bekezdése helyébe a következő rendelkezés lép:

„(5) A temetkezési helyek feletti rendelkezési jogért díjat kell fizetni.

*a)* ***északi fal oldalán levő temetési helyen urnasírhely: bruttó 70.000 Ft/25 év***

*b)* ***3. § b) pont szerinti urnasírhely: bruttó 30.000 Ft/25 év***”

**3. §**

A temetkezési közszolgáltatásról szóló 25/2022. (XII. 22.) önkormányzati rendelet 1. melléklete helyébe az 1. melléklet lép.

**4. §**

Ez a rendelet 2024. január 1-jén lép hatályba.

*1. melléklet az .../... . (... . ... .) önkormányzati rendelethez*

„*1. melléklet a 25/2022. (XII. 22.) önkormányzati rendelethez*

**Szolgáltatási árjegyzék**

|  |  |
| --- | --- |
| **szolgáltatás** | **bruttó ár (Ft)** |
| **Urnahely ásás** | **11.100 Ft** |
| **Hűtés Ft/nap** | **4.500 Ft** |
| **Ravatalozó igénybevételi díj** | **23.100 Ft** |
| **Köztemetés költsége** | **165.100 Ft** |

”