# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. DECEMBER 4-EI

RENDKÍVÜLI, NYILVÁNOS ÜLÉSÉRE

**TÁRGY:**

**Balatonmáriafürdő Község Önkormányzat**

**belső ellenőrzési dokumentumainak jóváhagyása**

**ELŐADÓ:**

**TAKÁCSNÉ DR. SIMÁN ZSUZSANNA**

**JEGYZŐ**

**Készült:** Balatonmáriafürdő Község Önkormányzati Képviselő-testületének 2023. december 4-i rendkívüli nyilvános testületi ülésére

**Tárgy:** Balatonmáriafürdő Község Önkormányzat belső ellenőrzési dokumentumainak jóváhagyása

**Tisztelt Képviselő-testület!**

A költségvetési szervek belső kontrollrendszeréről és belső ellenőrzéséről szóló *370/2011. (XII. 31.) Korm. rendelet* 32.§ (3) bekezdése alapján a helyi önkormányzatra vonatkozó éves belső ellenőrzési tervet a belső ellenőrzési vezető az előző év november 30-ig megküldi a jegyző részére.

A *költségvetési szervek belső kontrollrendszeréről és belső ellenőrzéséről szóló* *370/2011. (XII. 31.) Korm. rendelet* 22.§ (1) bekezdés b) pontja alapján a belső ellenőrzési vezető kockázatelemzéssel alátámasztott stratégiai és éves ellenőrzési tervet készít. A stratégia tervvel összhangban összeállítja a tárgyévet követő évre vonatkozó éves ellenőrzési ütemtervet.

A belső ellenőrzési vezető köteles a belső ellenőrzési kézikönyvet rendszeresen, de legalább kétévente felülvizsgálni, és a szükséges módosításokat elvégezni. A jogszabályi kötelezettség alapján mellékelten küldöm a felülvizsgált belső ellenőrzési kézikönyvet.

November hónapban lefolytatott kockázatelemzések, fenntartói vélemények alapján elkészült a 2024. évre vonatkozó belső ellenőrzési terv. Az ellenőrzési kapacitások figyelembevételével, kockázatelemzések és  a  2022-2025. évi stratégiai terv alapozta meg a mellékletben található 2024. évi belső ellenőrzési tervet.

**A belső ellenőrzési vezető november 30-ig elkészítette és megküldte a jegyző részére a 2024. évre vonatkozó ellenőrzési ütemtervet. Kérem, a Bkr. 32.§ (4) bekezdés szerint a helyi önkormányzatok képviselő-testülete a tárgyévet megelőző év december 31-ig hagyja jóvá.**

**Határozati javaslat:**

**Balatonmáriafürdő Község Önkormányzat Képviselő-testületének**

**…/2023.(XII… ) képviselő-testületi határozata**

**az önkormányzat 2024. évi belső ellenőrzési ütemtervének és Belső Ellenőrzési Kézikönyvének elfogadásáról:**

**Balatonmáriafürdő** Község Önkormányzat Képviselő-testülete megismerte és az előterjesztés szerinti tartalommal jóváhagyja az önkormányzat 2024. évi belső ellenőrzési ütemtervét, valamint Balatonmáriafürdő Község Önkormányzat Belső Ellenőrzési Kézikönyvét.

Határidő: belső ellenőr értesítése döntést követő 8 nap

Felelős: Takácsné dr. Simán Zsuzsanna jegyző

Balatonmáriafürdő, 2023. november 29.

Takácsné dr. Simán Zsuzsanna sk.

jegyző